**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TURTO PERDAVIMO MOLĖTŲ R. PASLAUGŲ CENTRUI**

2018 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 20 punktu, Molėtų rajono savivaldybės tarybos 2018 m. kovo 29 d. sprendimu Nr. B1-79 „Dėl sutikimo reorganizuoti savivaldybės biudžetines įstaigas Molėtų švietimo centrą ir Molėtų pedagoginę psichologinę tarnybą“, atsižvelgdama į Molėtų švietimo centro 2018 m. birželio 13 d. raštą Nr. V6-34 „Dėl nekilnojamojo turto perdavimo“, Molėtų švietimo centro direktoriaus 2018 m. birželio 13 d. įsakymą Nr. T1-11 „Dėl savivaldybės nekilnojamojo turto pripažinimo nereikalingu Molėtų švietimo centro funkcijoms vykdyti“, Molėtų pedagoginės psichologinės tarnybos 2018 m. birželio 14 d. raštą Nr. SD-31 „Dėl nematerialaus turto perdavimo“, Molėtų pedagoginės psichologinės tarnybos direktoriaus 2018 m. birželio 14 d. įsakymą Nr. V-14 „Dėl savivaldybės nematerialaus turto pripažinimo nereikalingu Molėtų pedagoginės psichologinės tarnybos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti, pasibaigus Molėtų švietimo centro veiklai, Molėtų r. paslaugų centrui (kodas 304834518) patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų švietimo centro patikėjimo teise valdomą nekilnojamąjį turtą, esantį Molėtų r. sav., Molėtų m., Gėlių g. 11:
	1. pastatą - garažą (registro Nr. 90/79405, unikalus Nr. 6297-8008-6018, plane pažymėtas 1G1p, bendras plotas – 119,94 kv. m, pastatytas 1978 m.), kurio įsigijimo vertė – 2010,90 Eur, likutinė vertė 2018 m. birželio 30 d.– 132,42 Eur;
	2. pastatą - garažą (registro Nr. 90/79405, unikalus Nr. 6297-8008-6029, plane pažymėtas 2G1p, bendras plotas – 248,86 kv. m, pastatytas 1978 m.), kurio įsigijimo vertė – 4172,39 Eur, likutinė vertė 2018 m. birželio 30 d.– 274,75 Eur;
	3. pastatą - garažą (registro Nr. 90/79405, unikalus Nr. 6297-8008-6034, plane pažymėtas 3G1p, bendras plotas – 264,02 kv. m, pastatytas 1978 m.), kurio įsigijimo vertė – 4426,56 Eur, likutinė vertė 2018 m. birželio 30 d.– 291,49 Eur.
2. Perduoti, pasibaigus Molėtų pedagoginės psichologinės tarnybos veiklai, Molėtų r. paslaugų centrui (kodas 304834518) patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų pedagoginės psichologinės tarnybos patikėjimo teise valdomą nematerialųjį turtą - biudžeto buhalterinės apskaitos programą FINAS pagal VSAFAS, darbo užmokesčio apskaitos programą FINALGA ir su Finansų skyriumi integruotą programą FINNET, kurių bendra įsigijimo vertė – 683,48 Eur, likutinė vertė 2018 m. birželio 30 d.– 0,00 Eur.
3. Įgalioti Molėtų švietimo centro direktorę Romualdą Žvinienę pasirašyti šio sprendimo 1 punkte nurodyto turto perdavimo – priėmimo aktą.
4. Įgalioti Molėtų pedagoginės psichologinės tarnybos direktorę Ramunę Vidžiūnienę pasirašyti šio sprendimo 2 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras